rejauldu/bengali-wikipedia huggingface dataset:
মুহাম্মদ সাঃ বর্তমান সৌদি আরবে অবস্থিত মক্কা নগরীর কুরাইশ গোত্রের বনি হাশিম বংশে জন্মগ্রহণ করেন। তার জন্মের তারিখ ছিল ১২ ই রবিউল আওয়াল, ইংরেজি সন মোতাবেক ৫৭০ খ্রিষ্টাব্দে। প্রখ্যাত ইতিহাসবেত্তা উইলিয়াম মন্টগোমারি ওয়াট তার পুস্তকে ৫৭০ সনই ব্যবহার করেছেন।Muhammad At Mecca: William Montgomery Watt; reprinted 1979; page, 33 তবে নবীর প্রকৃত জন্মতারিখ বের করা বেশ কষ্টসাধ্য। এজন্যই এ নিয়ে মতবিরোধ রয়েছে। যেমন এক বর্ণনা মতে তার জন্ম ৫৭১ সালের ২০ বা ২২ শে এপ্রিল। সাইয়েদ সোলাইমান নদভী, সালমান মনসুরপুরী এবং মুহাম্মদ পাশা ফালাকির গবেষণায় এই তথ্য বেরিয়ে এসেছে। তবে শেষোক্ত মতই ঐতিহাসিক দৃষ্টিকোণ থেকে বেশি নির্ভরযোগ্য। যাই হোক, নবীর জন্মের বছরেই হস্তী যুদ্ধের ঘটনা ঘটে এবং সে সময় সম্রাট নরশেরওয়ার সিংহাসনে আরোহণের ৪০ বছর পূর্তি ছিল এ নিয়ে কারো মাঝে দ্বিমত নেই।   বাল্যকাল  ইসলামের হাদিস অনুসারে মোহাম্মদের জন্মের পূর্বে তার মাতা আমিনা স্বপ্নযোগে আশ্চর্যজনক বেশ কয়েকটি ঘটনা দেখেন। এছাড়া তার জন্মের সময়ও কিছু অলৌকিক ঘটনার উল্লেখ বিভিন্ন হাদিস সূত্রে পাওয়া যায়। জন্মের পর নবীর দাদা আবদুল মোত্তালেবকে সংবাদ দেয়া হয় এবং তিনি নবজাতককে দেখে যারপরনাই খুশি হন। উল্লেখ্য নবীর জন্মের আগেই তার পিতা আবদুল্লাহ মারা যান। আবদুল মোত্তালেব নবজাতকের নাম রাখেন মোহাম্মদ যে নাম তৎকালীন আরবে খুব একটা প্রচলিত ছিলনা। আরবীতে এই শব্দের অর্থ প্রশংসিত। পরবর্তীকালে নবীর আরেকটি নামের উল্লেখ পাওয়া যায় যা তার মাতা রাখেন আর তা হল আহমাদ - এই শব্দের অর্থ প্রশংসাকারী।  প্রথম কয়েকদিন তিনি তার মায়ের বুকের দুধ পান করেন। এরপর কয়েকদিন তাকে দুধ পান করান আবু লাহাবের দাসী সাওবিয়া। উল্লেখ্য আবু লাহাব সম্পর্কে নবীর চাচা হতেন। সে সময় ছাওবিয়ার কোলেও একটি শিশুসন্তান ছিল যার নাম ছিল মাছরুহ। এই সাওবিয়াই এর আগে হামযা ইবনে আবদুল মোত্তালেব এবং পরে আবু সালমা সামা ইবনে আবদুল আছাদ মাখজুমিকে দুধ পান করিয়েছিলেন।   বংশধারা   মুহাম্মদ থেকে আদনান ইসলামী ভবিষ্যদ্বাণীপূর্ণ ঐতিহ্য অনুযায়ী; আদনান থেকে শুরু করে মুহাম্মদ পর্যন্ত অবতীর্ণ হয়েছিলেন। যা নিম্নে ২১ প্রজন্ম পর্যন্ত উপস্থাপন করা হল। 500px|right|center|মুরাহ থেকে নবী মুহাম্মদ এর পূর্বপুরুষ  ৫৭০ খ্রিষ্টাব্দ – মুহাম্মদ ৫৪৫ খ্রিষ্টাব্দ – `আব্দ আল্লাহ ৪৯৭ খ্রিষ্টাব্দ – আব্দ আল-মুত্তালিব ৪৬৪ খ্রিষ্টাব্দ – হাশিম ৪৩৯ খ্রিষ্টাব্দ – আব্দ মানাফ ৪০৬ খ্রিষ্টাব্দ – কুসাই ৩৭৩ খ্রিষ্টাব্দ – কিলাব 6৩৪০ খ্রিষ্টাব্দ – মুররাহ ৩০৭ খ্রিষ্টাব্দ – কা'য়াব ২৭৪ খ্রিষ্টাব্দ – লু'আহ ২৪১ খ্রিষ্টাব্দ – গালিব ২০৮ খ্রিষ্টাব্দ – ফিহর ১৭৫  খ্রিষ্টাব্দ – মালিক ১৪২খ্রিষ্টাব্দ – আন-নাদর ১০৯ খ্রিষ্টাব্দ– কিনানাহ ৭৬ খ্রিষ্টাব্দ – খুজাইমাহ ৪৩ খ্রিষ্টাব্দ – মুদরিকাহ ১০ খ্রিষ্টাব্দ – ইলিয়াস ২৩ খ্রিস্টপূর্ব – মুদার ৫৬ খ্রিস্টপূর্ব – নিজার ৮৯ খ্রিস্টপূর্ব – মাদ ১২২ খ্রিস্টপূর্ব – আদনান ৪০ তম আওলাদে রাসূল রহমানুয়ে শরীয়ত ও তরীক্বত হাফেয সৈয়দ মুহাম্মদ তৈয়ব শাহ (مدظله العالي) ৪১ তম আওলাদে রাসূল রহমানুয়ে শরীয়ত ও তরীক্বত সৈয়দ মুহাম্মদ তাহের শাহ (مدظله العالي)  আরও দেখুন   আহল আল-বায়াত  কুরাইশ বংশ  ফাতেমীয় খিলাফত   তথ্যসূত্র   বিষয়শ্রেণী:মুহাম্মাদ বিষয়শ্রেণী:মুহাম্মাদের পরিবার বিষয়শ্রেণী:হাশেমীয় ব্যক্তি
উডুপি রন্ধনশৈলী দক্ষিণ ভারতের একটি জনপ্রিয় রন্ধনপ্রণালী। এটি টুলুভা রন্ধনপ্রণালীর অন্তর্ভুক্ত। ভারতের দক্ষিণ-পশ্চিম উপকূলের তুলুনাদু অঞ্চলে অবস্থিত একটি শহর উদুপি থেকে এই রন্ধনশৈলীর নামকরন হয়েছে। উদুপি রন্ধনপ্রণালীতে প্রস্তুত সমস্ত খাবার কঠোরভাবে নিরামিষ। মাধবাচার্য কর্তৃক প্রতিষ্ঠিত উদুপি শ্রী কৃষ্ণ মঠে এর উৎপত্তি। উডুপি কৃষ্ণ মন্দিরে ভগবান কৃষ্ণকে বিভিন্ন ধরণের খাবার দেওয়ার জন্য মাধব ব্রাহ্মণরা বিভিন্ন নিরামিষ পদ তৈরি করেছিলেন যেগুলি থেকে পরে উদুপি রন্ধনশৈলীর উৎপত্তি। তাই, উডুপি রন্ধনশৈলী মাধবা রন্ধনশৈলী নামেও পরিচিত।   উডুপি রন্ধনপ্রণালীতে প্রধানত শস্য, মটরশুটি, শাকসবজি এবং ফলমূল থেকে খাবার তৈরি হয়। উডুপি রন্ধনপ্রণালীতে প্রস্তুত খাবার বৈচিত্র্যময়। উদুপি রান্নার একটি বিশেষ বৈশিষ্ট্য হল যে স্থানীয়ভাবে উপলব্ধ উপাদানের ব্যবহার করেই এইসকল সুস্বাদু পদ তৈরী করা হয়। দক্ষিণ ভারতের বিখ্যাত দোসা বা ধোসার উৎপত্তি হল এই উডুপি রন্ধনপ্রনালী।  চতুর্মাসা ব্রতের ঐতিহ্য অনুযায়ী একটি নির্দিষ্ট সময় বা ঋতুতে কিছু নির্দিষ্ট খাদ্য উপাদানের উপর বিধিনিষেধ থাকে। এই বিধিনিষেধ অনুসরণ করে ভিন্ন ভিন্ন ঋতুতে উদুপি রন্ধনপ্রণালীতে বিভিন্ন ধরনের খাবারের উদ্ভাবন হয়। সাম্বার হল উদুপির একটি জনপ্রিয় পদ যার প্রধান উপাদান হল কুমড়ো এবং লাউ । এটি নারকেল তেল দিয়ে তৈরি একটি ঝোল জাতীয় খাবার। এতে স্বাদের জন্য নারকেল মেশানো হয়।  পি. থাঙ্কাপ্পন নায়ারের মতে বিখ্যাত ভারতীয় খাবার ডোসার উৎপত্তি উদুপিতে।  এছাড়াও সারু নামক একটি মশলাদার মরিচের জল উডুপির আরেকটি অপরিহার্য খাদ্যপদ। এছাড়াও কাঁঠাল, কলোকেসিয়া পাতা, কাঁচা সবুজ কলা, আমের আচার, লাল মরিচ এবং লবণ ইত্যাদিও রান্নায় ব্যবহার হয়। উডুপি রন্ধনপ্রনালীতে প্রস্তুত বেশ কিছু উল্লেখনীয় পদ হল আদাইস (ডাম্পলিংস), আজাদিনাস (শুকনো তরকারি বা ভাজা তরকারি) এবং চাটনি, যার বিশেষত্ব হল যে এটি ঝিঙের চামড়া দিয়ে তৈরি হয়।    উডুপি খাবার গ্রহণের নিয়ম  উদুপি খাবারের প্রত্যেক পদ একটি কলা পাতায় পরিবেশন করা হয়, যা ঐতিহ্যগতভাবে মাটিতে রাখা হয়। খাবারগুলি একটি নির্দিষ্ট ক্রম অনুসারে পরিবেশন করা হয় এবং প্রতিটি পদ কলা পাতার একটি নির্দিষ্ট স্থানে রাখা হয়। সৌজন্য অনুসারে সমস্ত ব্যাক্তিকে একসাথে খাবার খাওয়া শুরু এবং শেষ করতে হয়। একজন ব্যক্তি খাবারের মাঝখানে উঠতে পারে না, যদিও সে তার খাবার খাওয়া শেষ করে ফেলেছে। ভগবান বিষ্ণুর গোবিন্দ নাম উচ্চারন করে খাবারের শুরু ও শেষ করতে হয়।   উডুপি রন্ধনশৈলীতে জনপ্রিয় খাবার  উডুপি রন্ধনশৈলীতে প্রস্তুত কিছু জনপ্রিয় খাবার হল, ধোসা , মসালা ধোসা, নীর ধোসা, ইডলি , ঘাসি, ম্যাঙ্গালোর বাজ্জি বা গোলি বাজে, মশলাযুক্ত দই ভাত, পুলি কোডেল, পেলাক্কাই ইত্যাদি।   চিত্রশালা    তথ্যসূত্র   বিষয়শ্রেণী:উড়ুপি জেলা বিষয়শ্রেণী:ভারতের নিরামিষ পদ বিষয়শ্রেণী:কর্ণাটকের রন্ধনশৈলী
তিৱা বা লালুং উত্তর পূর্ব ভারতের আসামের একটি তিব্বত-বর্মণ বা চীন-তিব্বতি ভাষা।  থাম্ব|তিৱা মোড় (তিওয়া সম্প্রদায় বর্ণমালা)   ভাষা এবং ভৌগোলিক বিতরণ  উত্তর-পূর্বের পাহাড়ি উপজাতির বেশিরভাগ ভাষার মতো  এবং এটি রোমান (লাতিন) বর্ণমলে মাঝে মাঝে ইংরাজী এবং অসমীয়া লিপিতে লেখা হয়।   আসাম   পূর্ব ও পশ্চিম কারবি আংলং জেলা   নাগাঁ জেলা ( নম্বর )   মরিগাঁ জেলা   কামরূপ জেলা  মেঘালয়ের   খাসি পাহাড় জেলা ( রি-ভোই জেলা )   তথ্যসূত্র   বিষয়শ্রেণী:আসামের ভাষা বিষয়শ্রেণী:সাল ভাষা বিষয়শ্রেণী:ভাষা নিবন্ধসমূহ এথনোলজ ১৮ উল্লেখ করে
ড. মো. আবদুল মজিদ বাংলাদেশি মৎস্য গবেষক যিনি বাংলাদেশ মৎস্য গবেষণা ইনস্টিটিউটের প্রতিষ্ঠাতা মহাপরিচালক ছিলেন। ২০২৩ সালে বাংলাদেশ সরকার তাকে গবেষণায় একুশে পদকের জন্য মনোনীত করেন। তিনি জাতিসংঘের শিল্প উন্নয়ন সংস্থায় চার বছর মৎস্য প্রক্রিয়াজাতকরণ বিশেষজ্ঞ হিসেবে কাজ করেন।   কর্মজীবন  আবদুল মজিদ ১৫ বছর প্রতিষ্ঠাতা মহাপরিচালক হিসেবে দায়িত্ব পালন করেন বাংলাদেশ মৎস্য গবেষণা ইনস্টিটিউটে (বিএফআরআই)। তার সম্পৃক্ততায় ও নেতৃত্ব বিপন্ন দেশীয় প্রজাতির মাছের ৪০টি উন্নত মৎস্যচাষ ও ব্যবস্থাপনা প্রযুক্তি উদ্ভাবন হয়েছে। তিনি তেলাপিয়া এবং রুই মাছের পুষ্টি চাহিদা নিরূপণ করেন। তার নেতৃত্বে ইলিশ ব্যবস্থাপনা কর্মপরিকল্পনার আওতায় ২৫ সে.মি. এর নিচে জাটকা ধরা, অক্টোবর-নভেম্বর মাসে মা ইলিশ ধরা নিষিদ্ধ করা এবং কারেন্ট জালের ব্যবহার সম্পূর্ণ নিষিদ্ধ করা হয়। উপকূলীয় অঞ্চলে চিংড়ি, কাঁকড়া, লোনা টেংরাসহ অন্যান্য মাছের পরিবেশবান্ধব চাষ প্রযুক্তি উদ্ভাবন করেন। তিনি জাতিসংঘের শিল্প উন্নয়ন সংস্থায় চার বছর মৎস্য প্রক্রিয়াজাতকরণ বিশেষজ্ঞ হিসেবে কাজ করেন। দেশের হিমায়িত চিংড়ি ও মৎস্য পণ্যের মানোন্নয়নেও অবদান রাখেন।  তিনি বাংলাদেশ একাডেমি অব অ্যাগ্রিকালচারের ফেলো।   পুরস্কার ও সম্মাননা    একুশে পদক (২০২৩)   তথ্যসূত্র   বিষয়শ্রেণী:গবেষণায় একুশে পদক বিজয়ী বিষয়শ্রেণী:একুশে পদক বিজয়ী বিষয়শ্রেণী:জীবিত ব্যক্তি বিষয়শ্রেণী:বাংলাদেশী ব্যক্তি
থাম্ব|আলজেরিয়াই মুসলমান।  আলজেরিয়ায় ইসলাম সংখ্যাগরিষ্ঠ এবং রাষ্ট্র ধর্ম।নাগরিকদের বিশাল সংখ্যাগরিষ্ঠ সুন্নি মুসলিম যারা আইনশাস্ত্রের মালিকি মাযহাবের অন্তর্গত, সংখ্যালঘু ইবাদি মুসলিমদের সাথে, যাদের অধিকাংশই মা'জাব উপত্যকা অঞ্চলে বাস করে। ইসলাম সমাজকে তার কেন্দ্রীয় সামাজিক ও সাংস্কৃতিক পরিচয় প্রদান করে এবং অধিকাংশ ব্যক্তিকে তাদের মৌলিক নৈতিক ও মনোভাবগত অভিমুখীতা প্রদান করে।ধর্মের কঠোরতা পালন ইসলামের সাথে শনাক্তকরণের তুলনায় অনেক কম ব্যাপক এবং অবিচল।এছাড়াও সুফি দর্শন রয়েছে যা কিছু পন্ডিতদের তাত্ত্বিক দৃষ্টিভঙ্গির প্রতিক্রিয়া হিসেবে উদ্ভূত হয়েছিল।   তথ্যসূত্র     বিষয়শ্রেণী:আলজেরিয়ায় সুফিবাদ বিষয়শ্রেণী:দেশ অনুযায়ী ইসলাম বিষয়শ্রেণী:আশআরি বিষয়শ্রেণী:মালিকী
শাকুয়াই ইউনিয়ন বাংলাদেশের ময়মনসিংহ জেলার হালুয়াঘাট উপজেলার অন্তর্গত একটি ইউনিয়ন।   অবস্থান ও সীমানা  ইউনিয়নের সিমানা - পূর্বে ফুলপুর উপজেলা, পশ্চিমে স্বদেশী ইউনিয়ন, উওরে বিলডোরা ইউনিয়ন, দক্ষিণে ফুলপুর উপজেলা।  যোগাযোগ ব্যবস্থাঃ পাকা সড়ক (বাস, টেম্পু, জিপ, মটর সাইকেল)   ইতিহাস  ইউনিয়ন স্থাপন কাল - ১৯৬১ ।   প্রশাসনিক এলাকা  শাকুয়াই ইউনিয়ন হালুয়াঘাট উপজেলা আওতাধীন ৭ নং ইউনিয়ন পরিষদ। এ ইউনিয়নের প্রশাসনিক কার্যক্রম হালুয়াঘাট উপজেলার আওতাধীন। এটি জাতীয় সংসদের নির্বাচনী এলাকা ময়মনসিংহ -১ এর অংশ। এ ইউনিয়নের গ্রামগুলো হল: ০১বন্দকোনা, পূবাইল, ঔটিপাড়া, আসামপাড়া, খালপাড়, শাকুয়াই বাজার,শাকুয়াই বাড়ইপাড়া৷০২রামনাথপুর, বাগিশপুর, আমোয়াপাড়া, বন্দেরপাড়া ঘোনাপাড়া, কুল্লাতলী৷০৩কৃষ্ণনগর,গুবুদিয়ারপাড়৷০৪জৈনাটি, বাড়িয়াকান্দা, মাইজপাড়া, বাঁশতৈল৷০৫পূর্ব শাকনাইট, পশ্চিম শাকনাইট, চাতলিয়ার পাড়৷০৬পিকা, বনোয়াপাড়া, বাস্তারকান্দা,সলংগার পাড়, চাকুয়ার পাড়৷০৭সাতাইশ কাহনিয়া, রায়বাদ, কাউচিয়া৷০৮ফনিয়া, বালিজুরী৷০৯ভাট্রা নয়াপাড়া, বাড়ইপাড়া   আয়তন ও জনসংখ্যা   আয়তন - ১২.৮ বর্গকিলোমিটার  লোকসংখ্যা - ২১,১৪৬ জন   শিক্ষা  শিক্ষার হার : ৯০%  শিক্ষা প্রতিষ্ঠান:  সরকারি প্রাথমিক বিদ্যালয় ৫টি, বেসরকারি প্রাথমিক  বিদ্যালয় ৩টি, বেসরকারি মাদ্রাসা ৫টি,  বেসরকারি মাধ্যমিক বিদ্যালয় ২টি।  ১। শাকুয়াই বহুমুখী উচ্চ বিদ্যালয় এন্ড কলেজ।  ২। শাকনাইট এম এম উচ্চ বিদ্যালয়।   দর্শনীয় স্থান  কংশ নদী, কাতুবাবুর খেলার মাঠ, সোনাই বিল, ১৯৪১ সালে প্রতিষ্ঠিত শাকুয়াই স্কুল ইত্যাদি।   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- ইঞ্জিনিয়ার ইউনুস আলী খান +প্রাক্তন চেয়ারম্যানগণের তালিকাক্রমিকনামমেয়াদ০১ মোঃ জয়নাল আবেদীন১৯৭৪-১৯৭৬০২ মোঃ আব্দুর রহিম খান১৯৭৭-১৯৮৪০৩মোঃ আরব আলী সিদ্দিকী১৯৮৪-১৯৮৮০৪মোঃ নাজিম উদ্দিন১৯৮৮-১৯৯২০৫মোঃ নাজিম উদ্দিন১৯৯২-১৯৯৮০৬মোঃ আরব আলী সিদ্দিকী১৯৯৮-২০০৩০৭মোঃ নাজিম উদ্দিন২০০৩-২০১১০৮মোঃ নাজিম উদ্দিন২০১১-২০১৬ ০৯মোঃ নাজিম উদ্দিন২০১৬-২০২১১০ইঞ্জিনিয়ার ইউনুস আলী খান২০২১-বর্তমান   আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:হালুয়াঘাট উপজেলার ইউনিয়ন
ভাঝাচালা জলপ্রপাত  হল দক্ষিণ ভারতের পশ্চিম উপকূলে কেরালা রাজ্যের ত্রিশূর জেলার অথিরাপ্পিল্লী পঞ্চায়েতে অবস্থিত । চালাকুড়ি নদীটি পশ্চিম উপকূলে প্রবাহিত হয়ে ভাঝাচালা অরন্য এবং শোলায়য়ার রেঞ্জের শেষ প্রান্তে ভাঝাচালা জলপ্রপাতটি অবস্থিত। এই জলপ্রপাতটি অথিরাপ্পিল্লী জলপ্রপাত থেকে মাত্র ৫ কিমি দূরে অবস্থিত। আর চালাকুড়ি টাউন থেকে ৩৬ কিমি দূরে অবস্থিত। এই জলপ্রপাতের মহিমা বর্ষাকালে সবচেয়ে বেশি উপভোগ করা যায় যখন জলের প্রবাহ সর্বোচ্চ পর্যায়ে থাকে তখন। তবে এই জলপ্রপাত দেখার সবচেয়ে মায়াবী সময় হল শীতকালে যখন আরামদায়ক আবহাওয়া এবং হালকা কুয়াশা এই জলপ্রপাতগুলির চারপাশে নিজেকে আবৃত করে রাখার দৃশ্য রহস্যময়। অথিরাপ্পিল্লী জলপ্রপাত কেরালার পর্যটন কেন্দ্রগুলির মধ্যে অন্যতম একটি। এছাড়া আরেকটি জনপ্রিয় জলপ্রপাত হল ভাঝাচালা জলপ্রপাত।  চালাকুড়ি থেকে প্রাইভেট গাড়ি ভাড়া করে বা চালাকুড়ি বাস টার্মিনাল থেকে বাসে করে অথিরাপ্পিল্লী সহজেই পৌঁছানো যায়। alt=Entrance of Vazachal Water Falls, Vazachal|থাম্ব|প্রবেশপথ ভাঝাচালা জলপ্রপাত  আরও দেখুন  অথিরাপ্পিল্লী জলপ্রপাত  অথিরাপ্পিল্লী  চালাকুড়ি  তথ্যসূত্র  বিষয়শ্রেণী:কেরলের পর্যটন বিষয়শ্রেণী:কেরল বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতের পর্যটন
সানন্দা টিভি ছিল ২৪ ঘণ্টার সাধারণ বিনোদন চ্যানেল যার মালিক ছিল এবিপি গ্রুপ। এটি ২৫ জুলাই ২০১১ সালে চালু করা হয়েছিল। তবে এটি ২০১২ সালের নভেম্বরে বন্ধ হয়ে যায়।    সানন্দা টিভি দ্বারা প্রচারিত অনুষ্ঠানগুলি  বিঃদ্রঃ : কিছু অনুষ্ঠান সম্ভবত অন্তর্ভুক্ত করা হয় নি।   অল্প অল্প প্রেমের গল্প   আমার নাম জয়িতা   আমি সেই মেয়ে  বাংলা চলচ্চিত্র (এই অনুষ্ঠানটি বেশ কয়েকটি বাংলা চলচ্চিত্র দেখিয়েছিল)   বিন্দি (দুটি মেয়ের জীবনের একটি নাটক যারা একে অপরের থেকে পৃথক মেরুতে)   ভোলা মহেশ্বর (শিবের জীবনী নিয়ে একটি পৌরাণিক ও আধ্যাত্মিক নাটক)   জশ   মিসেস সিং রায় (২০৩০ এইচআরএস (আইএসটি) স্লটে প্রচারিত। অনুষ্ঠানটি অজান্তেই বাতিল করা হয়)   নাদের নেমাই (চৈতন্য মহাপ্রভু বা নেমাইয়ের উপর একটি পৌরাণিক ও আধ্যাত্মিক নাটক)   নায়িকা (বিন্দি পরে দ্বিতীয় সফল অনুষ্ঠান, আর্থিক কারণে হঠাৎ করে শেষ হয়)   প্রলয় আসছে (বিশিষ্ট বাংলা চলচ্চিত্র পরিচালক রাজ চক্রবর্তী পরিচালিত ও প্রযোজিত একটি ৫০-পর্বের ধারাবাহিক নাটক)   রণবতী (রান্নার অনুষ্ঠান)   সবিনয়ে নিবেদন (এক মারোয়াড়ি মেয়ে এক বাঙালি ছেলেকে বিয়ে করার পরের পরিস্থিতি অবলম্বনে নির্মিত একটি নাটক)   তা বলে কি প্রেম দেবো না   জবাব কিনতে চাই   বন্ধ  সানন্দা টিভি ৭ নভেম্বর ২০১২ সালের চালুর পর মাত্র ১৫ মাস পরেই বন্ধ হয়ে যায়। ফলে টেলিভিশন বিনোদন জায়গাতেও এবিপির উপস্থিতি শেষ হয়। বন্ধ হবার বিষয়টি টিভি বন্ধ হওয়ার কয়েক দিন আগে বেশ কয়েকটি বিজ্ঞাপনের মাধ্যমে ঘোষণা করা হয়েছিল। বন্ধ হওয়ার কারণটি ছিল সানন্দা টিভি রূপসী বাংলা, স্টার জলশা, জি বাংলা এবং ইটিভি বাংলার মতো অন্যান্য বাংলা বিনোদন চ্যানেলগুলির আধিপত্য বিস্তার করা বাজারে কোন প্রভাব ফেলতে পারেনি।   আরো দেখুন   এবিপি গ্রুপ   সানন্দা   এবিপি আনন্দ   তথ্যসূত্র   বিষয়শ্রেণী:ভারতে বাংলা ভাষার টেলিভিশন চ্যানেল বিষয়শ্রেণী:২০১১-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ভারতের টেলিভিশন নেটওয়ার্ক বিষয়শ্রেণী:কলকাতার টেলিভিশন স্টেশন বিষয়শ্রেণী:২০১১-এ পশ্চিমবঙ্গে প্রতিষ্ঠিত বিষয়শ্রেণী:২০১২-এ ভারতে বিলুপ্ত বিষয়শ্রেণী:এবিপি গ্রুপ বিষয়শ্রেণী:ভারতের বিলুপ্ত টেলিভিশন চ্যানেল
right|thumb|200px|ভিডিও গেম জয়স্টিকের অংশ: ১. স্টিক, ২. ভিত্তি, ৩. ট্রিগার, ৪. বাড়তি বাটন, ৫. অটোফায়ার সুইচ, ৬. থ্রটল, ৭. হ্যাট সুইচ (পিওভি হ্যাট), ৮. সাকশন কাপ  একটি জয়স্টিক হল একটি ইনপুট ডিভাইস যাতে একটি স্টিক বা লাঠি সদৃশ বস্তু যন্ত্রের উপরিভাগে বসানো থাকে যা দিয়ে বিভিন্ন কোন বা অভিমুখে এর দ্বারা নিয়ন্ত্রিত কোন যন্ত্রকে পরিচালনা করা যায়। জয়স্টিককে নিয়ন্ত্রক কলাম নামেও ডাকা হয় যা প্রায় সমস্ত সামরিক ও বেসামরিক বিমানের ককপিটে ব্যবহার করা হয়। এগুলো পাশ্ব স্টিক বা কেন্দ্রীয় স্টিক হিসেবে ব্যবহৃত হয়। এগুলোর আবার কিছু বাড়তি সুইচ থাকে যা বিমান পরিচালনায় সহায়তা করে থাকে।  জয়স্টিক প্রায়শই ভিডিও গেম নিয়ন্ত্রণ ও পরিচালনায় ব্যবহৃত হয় এবং সাধারণত এক বা একাধিক চাপ দেয়া যায় এমন বাটন হিসেবে থাকে। এই সব বাটনে চাপ দিলে কি ফলাফল হবে তা কম্পিউটার বুঝতে পারে। এই জয়স্টিকের অন্য একটি জনপ্রিয় রূপ হল আধুনিক ভিডিও গেম কনসোলে ব্যবহৃত এ্যানালগ স্টিক। জয়স্টিক অনেক যন্ত্রে ব্যবহৃত হয় যেমন ক্রেন, ট্রাক, জলের তলার মানুষবিহিন যানবাহন, হুইলচেয়ার, নিরাপত্তা ক্যামেরা এবং ঘাস কাটার যন্ত্র ইত্যাদি। মোবাইল ফোনে জয়স্টিকের ক্ষুদ্রতম সংস্করণ দেখা যায়।   আরো দেখুন  Aircraft flight control system The Arcade (joystick) Flight simulator গেম কন্ট্রোলার গেমপ্যাড Gravis PC GamePad কিম্পসটন জয়স্টিক টিএসি-২ Yoke (aircraft)   তথ্যসূত্র     বিষয়শ্রেণী:বিমান নিয়ন্ত্রণ বিষয়শ্রেণী:কম্পিউটিং ইনপুট ডিভাইস বিষয়শ্রেণী:ভিডিও গেম কন্ট্রোলার বিষয়শ্রেণী:কম্পিউটার পেরিফেরাল বিষয়শ্রেণী:মার্কিন উদ্ভাবন
বঙ্গবন্ধু জাতীয় ফুটবল চ্যাম্পিয়নশিপ, পূর্বে শের-ই-বাংলা জাতীয় ফুটবল চ্যাম্পিয়নশিপ বা শের-ই-বাংলা কাপ নামে পরিচিত, বাংলাদেশের একটি জেলা পর্যায়ের জাতীয় ফুটবল টুর্নামেন্ট, যেখানে দেশের জেলা ও সরকারি প্রতিষ্ঠান প্রতিদ্বন্দ্বিতা করে।  বাংলাদেশ ফুটবল ফেডারেশনের (বাফুফে) তত্ত্বাবধানে এই টুর্নামেন্টটি পরিচালিত হয়।  ইতিহাস টুর্নামেন্টটি ১৯৭৩ সালে প্রবর্তিত হয়েছিল এবং একে ফজলুল হকের নামে নামকরণ করা হয়েছিল যিনি শের-ই-বাংলা নামে পরিচিত ছিলেন। ১০ জানুয়ারি ২০২০-এ, বাংলাদেশ ফুটবল ফেডারেশন বঙ্গবন্ধু শেখ মুজিবুর রহমানের ১০০ তম জন্মবার্ষিকী উদযাপন করে ১৩ বছর পর জাতীয় চ্যাম্পিয়নশিপ পুনরুজ্জীবিত করার সিদ্ধান্ত নিয়েছে। পুনরায় চালু হওয়ার পর বঙ্গবন্ধু জাতীয় ফুটবল চ্যাম্পিয়নশিপ নামে নামকরণ করা হয়েছিলো।  বিন্যাস  টুর্নামেন্টে ৬৪টি জেলা ফুটবল দল, তিনটি সার্ভিস দল, ছয়টি পাবলিক বিশ্ববিদ্যালয়, পাঁচটি শিক্ষা বোর্ড ও বাংলাদেশ ক্রীড়া শিক্ষা প্রতিষ্ঠান অংশ নেবে। অংশগ্রহণকারী জেলাগুলোকে পদ্মা, মেঘনা, যমুনা, শীতলক্ষ্যা, ব্রহ্মপুত্র, সুরমা, চিত্রা ও বুড়িগঙ্গা নামে আটটি অঞ্চলে ভাগ করা হয়েছে। প্রতিটি অঞ্চলে সুরমা বাদে আটটি দল রয়েছে, যাতে সাতটি দল রয়েছে। প্রতিটি জোনে নকআউট ম্যাচ থাকবে যা হোম এবং অ্যাওয়ে ভিত্তিতে খেলা হবে। প্রথম পর্বে, প্রতিটি জোনের একটি জোড়া দল একে অপরের সাথে খেলবে যা চারটি বিজয়ী নির্ধারণ করবে। দ্বিতীয় পর্বে, প্রতিটি জোনের চারজন বিজয়ী জোনাল সেমি-ফাইনাল খেলবে। তৃতীয় পর্বে সেমি-ফাইনালের বিজয়ী দল জোনাল ফাইনালে একে অপরের মুখোমুখি হবে। প্রতিটি জোন থেকে আসা চ্যাম্পিয়ন চূড়ান্ত পর্বের জন্য যোগ্যতা অর্জন করবে।  শিক্ষা বোর্ড, বিশ্ববিদ্যালয় এবং পরিষেবা দলগুলির প্রতিনিধিত্বকারী দলগুলি মোট ১৫টি দল- সেবা জোনে চারটি গ্রুপে বিভক্ত। এই জোনের দলগুলো রাউন্ড রবিন পদ্ধতিতে খেলবে। সেবা জোনের চ্যাম্পিয়ন ও রানার্স-আপ দল ফাইনাল পর্বে আটটি জোনাল চ্যাম্পিয়নের সঙ্গে যোগ দেবে।  স্পন্সরশিপ সময়কাল	স্পন্সর	পরিমান	মুদ্রণ মিডিয়া	তথ্য.২০২০ 	ওয়ালটন গ্রুপ 	৮ লক্ষ টাকাপ্রথম আলো  ফলাফল  মৌসুম বিজয়ীরানার্স-আপসর্বোচ্চ গোলদাতাগোল১৯৭৩  ঢাকা জেলা  কুষ্টিয়া জেলা   ১৯৭৪  ঢাকা জেলা  বরিশাল জেলা  ১৯৭৫  ঢাকা জেলা  চট্টগ্রাম জেলা  ১৯৭৬  যশোর জেলা  রাজশাহী জেলা   ১৯৭৭  কুষ্টিয়া জেলা  চট্টগ্রাম জেলা  ১৯৭৮  বরিশাল জেলা  রংপুর জেলা  ১৯৭৯  বরিশাল জেলা  ঢাকা জেলা  ১৯৮০  বাংলাদেশ সেনাবাহিনী এবং ঢাকা বিশ্ববিদ্যালয় (যৌথ বিজয়ী)  ১৯৮১  বাংলাদেশ সেনাবাহিনী এবং ঢাকা বিশ্ববিদ্যালয় (যৌথ বিজয়ী)  ১৯৮২  খুলনা জেলা  বাংলাদেশ সেনাবাহিনী   ১৯৮৩  সিলেট জেলা  ঢাকা জেলা  ১৯৮৪  ফেনী জেলা  ঢাকা জেলা  ১৯৮৫  কুমিল্লা জেলা  ঢাকা বিশ্ববিদ্যালয়  ১৯৮৬  ঢাকা জেলা  কুমিল্লা জেলা  ১৯৮৭–১৯৮৮ অনুষ্ঠিত হয়নি১৯৮৯  ঢাকা বিশ্ববিদ্যালয়  বাংলাদেশ সেনাবাহিনী  ১৯৯০  বাংলাদেশ সেনাবাহিনী  ঢাকা বিশ্ববিদ্যালয়  ১৯৯১ অনুষ্ঠিত হয়নি১৯৯২  ঢাকা বিশ্ববিদ্যালয়  খুলনা জেলা  ১৯৯৩  খুলনা জেলা  ফেনী জেলা  ১৯৯৪  ভোলা জেলা  ঢাকা বিশ্ববিদ্যালয়  ১৯৯৫ অনুষ্ঠিত হয়নি১৯৯৬  ঢাকা বিশ্ববিদ্যালয়  নারায়ণগঞ্জ জেলা  ১৯৯৭–১৯৯৯ অনুষ্ঠিত হয়নি২০০০  নোয়াখালী জেলা  বাংলাদেশ সেনাবাহিনী  ২০০১–২০০৩ অনুষ্ঠিত হয়নি২০০৪  নারায়ণগঞ্জ জেলা  বাংলাদেশ সেনাবাহিনী  ২০০৫ অনুষ্ঠিত হয়নি২০০৬  নারায়ণগঞ্জ জেলা  ঢাকা জেলা  ২০০৭–২০১৯ অনুষ্ঠিত হয়নি২০২০  বাংলাদেশ সেনাবাহিনী বাংলাদেশ নৌবাহিনী  ২০২১–২২  বাংলাদেশ সেনাবাহিনী  চট্টগ্রাম জেলা   এমতিয়াজ রায়হান ৬   তথ্যসূত্র    বিষয়শ্রেণী:বাংলাদেশে ফুটবল কাপ প্রতিযোগিতা
এরিক মার্টিন স্মিথ (২৮ ডিসেম্বর ১৯০৮ - ১৩ আগস্ট ১৯৫১) একজন ব্রিটিশ কনজারভেটিভ পার্টির রাজনীতিবিদ ছিলেন। তিনি একজন বিখ্যাত অপেশাদার গলফার ছিলেন, ১৯৩১ সালে অ্যামেচার চ্যাম্পিয়নশিপ জিতেছিলেন এবং একই বছর স্কটল্যান্ড এবং আয়ারল্যান্ডের বিরুদ্ধে ইংল্যান্ডের প্রতিনিধিত্ব করেছিলেন।  স্মিথ ছিলেন এভারার্ড মার্টিন স্মিথের ছেলে এবং এভারার্ড হ্যামব্রোর মেয়ে ভায়োলেট। তিনি ইটন কলেজ এবং কেমব্রিজ বিশ্ববিদ্যালয়ে শিক্ষা লাভ করেন।  ১৯৫০ সালের সাধারণ নির্বাচনে, তিনি লিঙ্কনশায়ারের গ্রান্থাম নির্বাচনী এলাকার সংসদ সদস্য (এমপি) হিসাবে ফিরে আসেন। তিনি স্বতন্ত্র এমপি, ডেনিস কেন্ডালের স্থলাভিষিক্ত হন, যিনি প্রথমবার যুদ্ধকালীন উপ-নির্বাচনে নির্বাচিত হয়েছিলেন, কিন্তু ১৯৫০ সালে তৃতীয় হন।  স্মিথ ১৯৫১ সালের আগস্ট মাসে হার্টফোর্ডশায়ারের হিচিনে তার বাড়িতে হৃদরোগে আক্রান্ত হয়ে ৪২ বছর বয়সে মারা যান।"Mr. E. M. Smith". The Times. 14 August 1951. p. 8. তার মৃত্যুতে উপনির্বাচন হয়নি। ২৫ অক্টোবর ১৯৫১ সালের সাধারণ নির্বাচন পর্যন্ত আসনটি শূন্য ছিল।   তথ্যসূত্র       বহিঃসংযোগ      বিষয়শ্রেণী:অপেশাদার গলফ খেলোয়াড় বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:১৯৫১-এ মৃত্যু বিষয়শ্রেণী:১৯০৮-এ জন্ম বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
মীরাট মেট্রো হল ভারতের উত্তরপ্রদেশ রাজ্যের মীরাট শহরের একটি প্রস্তাবিত দ্রুতগামী পরিবহন ব্যবস্থা। প্রকল্পের সম্ভাব্যতা অধ্যয়ন রাইটস দ্বারা ২০১৫ সালের জুন মাসে সম্পন্ন হয়েছিল। যেহেতু সরকার মীরাট মেট্রোর লাইন ১-কে আরআরটিএস-এর মধ্যে একীভূত করেছে, তাই আরআরটিএস প্রকল্পের সাথে এটি ২০২৫ সালের কাছাকাছি (পর্যায় ১) সম্পন্ন হওয়ার সম্ভাবনা রয়েছে। এতে কমপক্ষে ৬,৫০০ কোটি টাকা সাশ্রয় হবে। অন্য দিকে ইউপিএমআরসি মীরাট মেট্রো লাইন ২-এর বিশদ নকশার জন্য দরপত্র জারি করেছে।   ইতিহাস  উত্তরপ্রদেশ সরকারের কাছে ২০১৬ সালের জুলাই মাসে বিশদ প্রকল্প প্রতিবেদন জমা দেওয়া হয়েছিল। বিশদ প্রকল্প প্রতিবেদনটি এলএমআরসির ব্যবস্থাপনা পরিচালক কুমার কেশব, রাইটস লিমিটেড গ্রুপের মহাব্যবস্থাপক পীযূষ কানসালের সঙ্গে মুখ্য সচিব অলোক রঞ্জনের কাছে ডিপিআর পেশ করেছিলেন। ২০১৭ সালের জুন মাসের তথ্যমতে, প্রকল্পটি উচ্চ অগ্রাধিকারের দিল্লি–মিরাট র‍্যাপিড রেল প্রকল্পের (আরআরটিএস) পরিপ্রেক্ষিতে  আটকে রাখা হয়েছিল। উত্তরপ্রদেশ সরকারের মন্ত্রিসভা ২০১৮ সালের জানুয়ারি মাসে মীরাট, কানপুর ও আগ্রা শহরে মেট্রো রেল নির্মাণের সিদ্ধান্ত গ্রহণ করেছিল। বিশদ প্রকল্প প্রতিবেদনের (ডিপিআর) অনুমোদনের জন্য উত্তরপ্রদেশ সরকারের পক্ষ থেকে ২০১৮ সালের সেপ্টেম্বর মাসে কেন্দ্রীয় সরকারের কাছে পাঠানো হয়েছিল।   রেলপথ   লাইন ১  মীরাট মেট্রোর লাইন ১ পরতাপুর থেকে মোদিপুরম পর্যন্ত বিস্তৃত। এই রেলপথটি ১২.৮ কিমি উত্তোলিত ও ৭.২ কিমি ভূগর্ভস্থ রেলপথ সহ মোট ২০ কিমি দীর্ঘ।   লাইন ২  লাইন ২ শ্রদ্ধাপুরী ফেজ ২ থেকে জাগৃতি বিহার পর্যন্ত বিস্তৃত। এই রেলপথটি ১০.৭ কিমি উত্তোলিত ও ভূগর্ভস্থ ৪.৩ কিমি ভূগর্ভস্থ রেলপথ সহ মোট ১৫ কিমি দীর্ঘ।  তথ্যসূত্র  বিষয়শ্রেণী:উত্তরপ্রদেশের প্রস্তাবিত দ্রুতগামী গণপরিবহন বিষয়শ্রেণী:মীরাটের পরিবহন ব্যবস্থা বিষয়শ্রেণী:ভারতে স্ট্যান্ডার্ড গেজ রেলওয়ে
রাজীব কুমার বাপনা হলেন আমকেট-এর প্রতিষ্ঠাতা, ভারতে ফ্লপি ডিস্ক প্রথম দেশীয় নির্মাতা। তিনি মর্যাদাপূর্ণ বিড়লা ইনস্টিটিউট অফ টেকনোলজি অ্যান্ড সায়েন্স, পিলানি থেকে ইলেকট্রনিক্স প্রকৌশলে স্নাতক ডিগ্রি সম্পন্ন করেছেন। ইলেকট্রনিক্স বিভাগে তার সংক্ষিপ্ত কার্যকালের পর, তিনি মধ্যপ্রাচ্যে চলে যান যেখানে তিনি তথ্য প্রযুক্তির ভাইস-প্রেসিডেন্ট হিসেবে পশ্চিম এশিয়ার বাজারের জন্য সিটি ব্যাংকের প্রযুক্তি বিভাগের প্রধান ছিলেন।  তিনি ১৯৮৫ সালে ভারতে ফিরে আসেন এবং ১৯৮৬ সালে আমকেট প্রতিষ্ঠা করেন।A DATAQUEST TRIBUTE: The IT Indians   আমকেট পরে গেম কন্ট্রোলার, ইভোটিভি রেঞ্জ, অডিও, ওয়্যারলেস এবং অন্যান্য কম্পিউটার পণ্য সহ অন্যান্য হার্ডওয়্যারে বৈচিত্র্য আনে।   তথ্যসূত্র    বহিঃসংযোগ    ভারতীয় আইটি স্বপ্নকে বাস্তবে পরিণত করতে সাহায্য করেছেন এমন লোকদের প্রতি শ্রদ্ধা, ডিসেম্বর ২০০২ বিষয়শ্রেণী:দিল্লির ব্যবসায়ী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বিড়লা ইনস্টিটিউট অফ টেকনোলজি অ্যান্ড সায়েন্স, পিলানি প্রাক্তন শিক্ষার্থী
৭৬৩ কিউপিডো নামে একটি গ্রহাণুও রয়েছে।  কিউপিড (ইংরেজি: Cupid) হল ইউরেনাসের একটি অভ্যন্তরীণ প্রাকৃতিক উপগ্রহ। ২০০৩ সালে হাবল স্পেস টেলিস্কোপের সাহায্যে মার্ক আর. শোঅল্টার ও জ্যাক জে. লিসায়ার এই উপগ্রহটি আবিষ্কার করেন। এটির নামকরণ করা হয়েছে উইলিয়াম শেকসপিয়র রচিত টাইমন অফ এথেন্স নাটকের একটি চরিত্রের নামানুসারে।  এটি ইউরেনাসের ক্ষুদ্রতম অভ্যন্তরীণ উপগ্রহ, যার ব্যাস স্থূলভাবে পরিমাপ করে জানা গিয়েছে প্রায় ১৮ কিলোমিটার মাত্র। এই ক্ষুদ্র আকার এবং এটির অন্ধকারাচ্ছন্ন পৃষ্ঠভাগের কারণে উপগ্রহটি এতটাই অনুজ্জ্বল যে ১৯৮৬ সালে ইউরেনাস ফ্লাইবাইয়ের সময় ভয়েজার ২ এটিকে শনাক্ত করতে পারেনি।  কিউপিডের কক্ষপথের থেকে বৃহত্তম উপগ্রহ বেলিন্ডার কক্ষপথের পার্থক্য মাত্র ৮৬৩ কিলোমিটার। ২০০৩ সালে আবিষ্কৃত অপর দুই ইউরেনীয় প্রাকৃতিক উপগ্রহ ম্যাব ও পার্ডিটার কক্ষপথ বিঘ্নসংকুল হলেও কিউপিডের ক্ষেত্রে তা মনে হয় না।  আবিষ্কারের পর কিউপিডের সাময়িক নামকরণ করা হয় এস/২০০৩ ইউ ২ (ইংরেজি: S/2003 U 2)। এটি ইউরেনাস ২৭ (ইংরেজি: Uranus XXVII) নামেও পরিচিত।   তথ্যসূত্র    বহিঃসংযোগ   Hubble Uncovers Smallest Moons Yet Seen Around Uranus – Hubble Space Telescope news release (25 September 2003)  বিষয়শ্রেণী:ইউরেনাসের প্রাকৃতিক উপগ্রহ ২০০৩০৮২৫
এমু যুদ্ধ (), যা এমু মহাযুদ্ধ হিসেবেও পরিচিত, হলো পশ্চিম অস্ট্রেলিয়ায় কাম্পিয়ান জেলায় কথিত অসংখ্যক এমুদের বন্যভাবে ছুটাছুটিতে জনগণের উদ্বিগ্ন তুলে ধরার জন্য অস্ট্রেলিয়ায় ১৯৩২-এর শেষসময়ে সমর্পণ করা একটি বন্যজীবন উপদ্রব ব্যবস্থাপনার সামরিক অভিযান। লুইস বন্দুকধারী নিয়োগকৃত সেনাবাহিনীর অস্ট্রেলিয়ার স্থানীয় একটি বৃহৎকার উড্ডয়ন ক্ষমতাহীন পাখি, এমুদের জনসংখ্যা দমন করার অসফল প্রচেষ্টার থেকে মিডিয়া ঘটনাটিকে উল্লেখ করতে "এমু যুদ্ধ" নামটি ব্যবহার করে। যদিও এই পাখিদের বহুসংখ্যকদেরই মারা হয়, এমুদের জনসংখ্যা স্থায়ী থাকে এবং তারা ফসলের ধ্বংস করতে থাকে।   পটভূমি  থাম্ব|বাম|এমুদের দ্বারা ঘটিত পতিত   তথ্যসূত্র    বহিঃসংযোগ   How we lost the "Emu War"   Plants & Animals: Emu    বিষয়শ্রেণী:১৯৩২-এ অস্ট্রেলিয়া বিষয়শ্রেণী:১৯৩২-এ সেনাবাহিনীর ইতিহাস বিষয়শ্রেণী:অস্ট্রেলিয়ার কৃষি বিষয়শ্রেণী:নভেম্বর ১৯৩২-এর ঘটনা বিষয়শ্রেণী:ডিসেম্বর ১৯৩২-এর ঘটনা বিষয়শ্রেণী:১৯৩০-এর দশকে অস্ট্রেলিয়া বিষয়শ্রেণী:এমু
জালাল উদ্দিন তালুকদার  বাংলাদেশের নেত্রকোণা জেলার রাজনীতিবিদ যিনি তৎকালীন ময়মনসিংহ-১২, নেত্রকোণা-২ ও নেত্রকোণা-১ আসনের সংসদ সদস্য ছিলেন।   রাজনৈতিক জীবন  ১৯৭৯ সালের দ্বিতীয় জাতীয় সংসদ নির্বাচনে তৎকালীন ময়মনসিংহ-১২ আসন থেকে সংসদ সদস্য নির্বাচিত হন। ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সম্মিলিত বিরোধী দলের হয়ে নেত্রকোণা-২ আসন থেকে সংসদ সদস্য নির্বাচিত হন। জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নেত্রকোণা-১ আসন থেকে সংসদ সদস্য নির্বাচিত হন।  মৃত্যু তালুকদার ২৬ সেপ্টেম্বর ২০১২ সালে নেত্রকোণায় নিজ বাড়িতে গুলিবিদ্ধ হন ।  তথ্যসূত্র  বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:নেত্রকোণা জেলার রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:১৯৪০-এর দশকে জন্ম বিষয়শ্রেণী:২০১২-এ মৃত্যু বিষয়শ্রেণী:বাংলাদেশে আগ্নেয়াস্ত্র দ্বারা মৃত্যু